Predlog SKLEP SVETA o spremembi Sklepa Sveta 97/836/ES v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) /* COM/2012/0202 final - 2012/0099 (NLE) */





OBRAZLOŽITVENI MEMORANDUM 1. OZADJE PREDLOGA · Razlogi za predlog in njegovi cilji Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija usklajene zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja. Cilj tega predloga je poenostaviti in pospešiti postopek glasovanja Komisije o pravilnikih UN/ECE v imenu Unije ter tako skrajšati zamude pri sprejemanju teh aktov v okviru UN/ECE. To je pomembno, saj se sistem EU za homologacijo vozil vedno bolj opira na pravilnike UN/ECE, ki nadomeščajo zakonodajo EU (glej Uredbo (ES) št. 661/2009 o splošni varnosti[1]). Poleg tega se bo s hitrejšim sprejemanjem zakonodaje omogočilo hitrejše odzivanje na zahteve gospodarskih subjektov glede predpisov. Poleg tega se je s spremembami pogodb po sprejetju Sklepa Sveta 97/836/ES in zlasti s sprejetjem Pogodbe o delovanju Evropske Unije bistveno spremenil postopek odločanja za določitev stališča Unije pri glasovanju o pravilnikih UN/ECE ter za sklepanje sporazumov med Unijo in mednarodnimi organizacijami, zaradi česar je treba navedene sklepe prilagoditi novim postopkom. Namen tega predloga je torej prilagoditi Sklep Sveta 97/836/ES postopkom odločanja o mednarodnih sporazumih iz Pogodbe o delovanju Evropske unije (v nadaljnjem besedilu: PDEU). · Splošno ozadje S Sklepom Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznavanje homologacij, dodeljenih na podlagi teh predpisov („Revidiran sporazum iz leta 1958“)[2] je Unija pristopila k Revidiranemu sporazumu iz leta 1958. Navedeni sklep bi bilo treba spremeniti zaradi upoštevanja sprememb, ki jih je uvedla PDEU v postopek odločanja za sprejemanje stališča Unije pri glasovanju o pravilnikih UN/ECE ter za sklepanje sporazumov med Unijo in mednarodnimi organizacijami. · Obstoječe določbe na področju, na katero se nanaša predlog Unija je s Sklepom Sveta 97/836/ES z dne 27. novembra 1997 pristopila k Sporazumu Gospodarske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabljajo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“). · Usklajenost z drugimi politikami in cilji Unije Predlog je usklajen s cilji skupne trgovinske politike v skladu s členom 217 PDEU. S sodelovanjem Unije pri delu UN/ECE se razvija in krepi mednarodna usklajenost tehničnih predpisov, povezanih z vozili, kar prispeva k lažji mednarodni trgovini z motornimi vozili. Pri tem cilju ima pomembno vlogo sporazum iz leta 1958, saj se proizvajalci lahko držijo skupnega sklopa homologacijskih standardov, vedoč da bodo njihovi izdelki v mnogih državah na različnih celinah veljali za skladne z nacionalno zakonodajo. Mednarodno usklajevanje predpisov je tako eno najučinkovitejših sredstev za preprečevanje ovir za trgovino. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA · Posvetovanje z zainteresiranimi stranmi Evropska komisija se je pri pripravi predloga posvetovala z zainteresiranimi stranmi v okviru Tehničnega odbora za motorna vozila. · Ocena učinka Za ta predlog ocena učinka ni bila opravljena. 3. PRAVNI ELEMENTI PREDLOGA · Povzetek predlaganih ukrepov Predlog spreminja Sklep Sveta 97/836/ES zaradi upoštevanja sprememb, ki jih je uvedla PDEU v postopek odločanja za določitev stališča Unije pri glasovanju o pravilnikih UN/ECE ter za sklepanje sporazumov med Unijo in mednarodnimi organizacijami. · Pravna podlaga Ker sta bila pravna podlaga za spremembo akta Sveta člen 100a in člen 113 v povezavi s prvim stavkom člena 228(2), drugim pododstavkom člena 228(3) in členom 228(4) Pogodbe o ustanovitvi Evropske skupnosti, je pravna podlaga tega predloga člen 207(3) v povezavi s členom 218(6)(a)(v) PDEU. · Načelo subsidiarnosti Glasovanje v prid mednarodnim instrumentom, kot so osnutki pravilnikov UN/ECE, in njihovo vključitev v sistem Unije za homologacijo motornih vozil lahko opravi le Unija. S tem se preprečuje razdrobljenost notranjega trga ter zagotavljajo enaki zdravstveni in varnostni standardi po vsej EU. Zagotovijo se tudi prednosti ekonomije obsega: izdelki se tako lahko izdelujejo za celoten evropski in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici. Predlog je zato skladen z načelom subsidiarnosti. · Načelo sorazmernosti Predlog je v skladu z načelom sorazmernosti, saj ne presega tistega, kar je nujno za zagotovitev pravilnega delovanja notranjega trga ter hkrati visoke ravni javne varnosti in zaščite. · Izbira instrumentov Predlagani instrument: sklep Sveta. Šteje se, da je uporaba sklepa Sveta primerna, ker je v skladu z zahtevami člena 218(6) PDEU. 4. PRORAČUNSKE POSLEDICE Predlog ne vpliva na proračun Unije. 5. NEOBVEZNI ELEMENTI · Evropski gospodarski prostor Predlagani akt se ne nanaša na zadevo EGP in ga zato ni treba razširiti na Evropski gospodarski prostor. 2012/0099 (NLE) Predlog SKLEP SVETA o spremembi Sklepa Sveta 97/836/ES v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) SVET EVROPSKE UNIJE JE – ob upoštevanju Pogodbe o delovanju Evropske unije ter zlasti člena 207(3) in člena 218(6)(a)(v) Pogodbe, ob upoštevanju predloga Evropske komisije, ob upoštevanju odobritve Evropskega parlamenta[3], ob upoštevanju naslednjega: (1) Unija je s Sklepom Sveta 97/836/ES[4] pristopila k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“). (2) S spremembami pogodb in zlasti s sprejetjem Pogodbe o delovanju Evropske unije se je bistveno spremenil postopek odločanja za sklepanje sporazumov med Unijo in mednarodnimi organizacijami, zaradi česar je treba Sklep 97/836/ES prilagoditi novim postopkom. (3) Postopek določitve stališča glede sprejetja pravilnikov UN/ECE ali spremembe pravilnikov UN/ECE, ki ga je treba v imenu Unije sprejeti v Združenih narodih, bi bilo treba prav tako prilagoditi novim postopkom iz Pogodbe in zato bi moral zanj veljati člen 218(9) Pogodbe. (4) Enak postopek bi bilo treba uporabiti, če se Unija odloči, da bo uporabljala pravilnike UN/ECE, h katerim ni pristopila ob pristopu k Revidiranemu sporazumu, ali da bo prenehala uporabljati pravilnik UN/ECE, ki ga je sprejela. (5) Primerno je, da se za sprejetje sprememb Revidiranega sporazuma, ki jih predlaga Unija, in za sklep o pridržku k predlaganim spremembam, uporablja enak postopek kot pri pristopu k mednarodnim sporazumom. (6) Sklep Sveta 97/836/ES bi bilo zato treba ustrezno spremeniti – SPREJEL NASLEDNJI SKLEP: Člen 1 Sklep 97/836/ES se spremeni: (1) Člen 3 se spremeni: (a) Odstavek 2 se nadomesti z naslednjim: „2. V skladu s členom 1(6) Revidiranega sporazuma iz leta 1958 lahko Unija po postopku iz člena 4(2) tega sklepa sklene, da bo prenehala uporabljati pravilnik UN/ECE, ki ga je sprejela.“ (b) Odstavek 3 se nadomesti z naslednjim: „3. V skladu s členom 1(7) Revidiranega sporazuma iz leta 1958 lahko Unija po postopku iz člena 4(2) tega sklepa sklene, da bo uporabljala en, nekaj ali vse pravilnike UN/ECE, h katerim ni pristopila ob pristopu k Revidiranemu sporazumu iz leta 1958.“ (2) Člen 4 se spremeni: (a) Odstavek 2 se nadomesti z naslednjim : „2. Unija glasuje za sprejetje vsakega osnutka Pravilnika UN/ECE ali osnutka spremembe Pravilnika, če je bil osnutek odobren po postopku iz člena 218(9) Pogodbe.“ (b) Odstavek 4 se črta. (3) Člen 5 se nadomesti z naslednjim: „Člen 5 1. Predlagane spremembe Revidiranega sporazuma iz leta 1958, predložene pogodbenicam v imenu Unije, se sprejmejo po postopku iz člena 218(6)(a) Pogodbe. 2. Sklep o morebitnem pridržku k spremembam Revidiranega sporazuma iz leta 1958, ki jih predlagajo druge pogodbenice, se sprejme po postopku iz člena 218(6)(a) Pogodbe. Kadar se navedeni postopek ne zaključi teden dni pred iztekom roka iz člena 13(2) Revidiranega sporazuma iz leta 1958, Komisija pred iztekom navedenega roka v imenu Unije izrazi pridržek k spremembi.“ (4) Priloga III se spremeni: (a) Točka 1 se spremeni: (i) Prvi odstavek se nadomesti z naslednjim : „Prispevek Unije v zvezi s prednostnimi nalogami delovnega programa se po potrebi določi po postopku iz člena 218(3) in (4) Pogodbe v povezavi s členom 207(2) Pogodbe.“ (ii) V tretjem odstavku se prvi stavek nadomesti z naslednjim : „Po tej pripravljalni fazi Komisija v skladu s členom 207 Pogodbe zastopa Unijo v upravnem odboru, ustanovljenem s členom 1 Revidiranega sporazuma iz leta 1958.“ (b) V točki 2 se drugi stavek drugega odstavka nadomesti z naslednjim: „V ta namen Komisija predloži svoj predlog takoj po prejetju vseh bistvenih sestavin osnutka pravilnika UN/ECE.“ Člen 2 Ta sklep začne veljati tretji dan po objavi v Uradnem listu Evropske unije. Člen 3 Komisija o tem sklepu uradno obvesti generalnega sekretarja Združenih narodov. V Bruslju, Za Svet Predsednik [1] Uredba (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (UL L 200, 31.7.2009). [2] UL L 346, 17.12.1997, str. 78. [3] UL (…) (še ni objavljeno). [4] UL L 346, 17.12.1997, str. 78.